Det var en kedelig besked, som 27-årige Kasper Danty Rügge og hans kone kunne begynde sommerferien med:

Det kommer til at koste dem 120.000 kroner, at parret for lidt over to år siden lejede deres ejerlejlighed i Roskilde ud i en periode.

Udlejningen blev begyndelsen på en strid om huslejen, der har involveret huslejenævnet, Boligretten og til sidst Landsretten. Nu er kampen tabt, og Kasper Danty Rügge ville ønske, at han aldrig havde debuteret som udlejer.